
Je li ženi dopušteno ofarbati dio glave, odnosno nekoliko čuperaka?


* 
* 
* 
* 
* 
* 
* 

 
Je li ženi dopušteno ofarbati dio glave, odnosno nekoliko čuperaka?

Ne smeta ofarbati kosu ili određene dijelove glave, tim prije jer u šerijatskim izvorima ne postoji argument koji to zabranjuje. Prilikom farbanja kose voditi računa o tri stvari: prvo, farba ne smije sprečavati dolazak vode do kose, jer bi u tom slučaju potiranje po glavi bilo neispravno; drugo, farbanje ne smije biti svojstveno nevjernicama ili velikim grješnicama; i, treće, farba ne smije biti crne boje, jer je to zabranjeno u jasnim hadisima. Ibn Abbas prenosi da je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Pred ***[Kijametski](https://pitajucene.com/search/kijamets/questions/ "Pretraži pitanja o Kijametskom danu")*** dan pojavit će se ljudi koji će se farbati u crno, oni neće osjetiti džennetski miris.”* (Ebu Davud i Hakim, s dobrim lancem prenosilaca. Vidjeti: *Fethul-Bari*, 6/499.)


Po oslobođenju Mekke, Ebu Kuhafa (Ebu Bekrov otac) došao je pred Poslanika a njegova kosa i brada bili su kao bijeli cvjetovi. Kada ga je vidio, Poslanik, ﷺ, naredio je: *“Ofarbajte ga, ali ne crnom bojom!”* (Nesai i Ebu Davud, sa ispravnim lancem prenosilaca.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


